Maen Corbalengus

Carreg arysgrifiedig o'r 6g yw Maen Corbalengus neu Maen Corbalengi, sy'n sefyll mewn cae rhwng Penybryn a Thre-saith yn ne Ceredigion.

Ceir arysgrif Lladin ar y garreg sy'n darllen fel hyn:

CORBALENGI IACIT ORDOVS 
"[Yma y] gorwedd  Corbalengus yr Ordoficiad"

Cartref yr Ordoficiaid (Lladin: Ordovices), un o lwythau Celtaidd Cymru gynnar, oedd gogledd Cymru (ac eithrio y gogledd-ddwyrain lle trigai'r Deceangli, a phenrhyn Llŷn lle trigai'r Gangani).  Ond mae Ceredigion ymhell i'r de o diriogaeth yr Ordoficiaid ac mae'n debyg felly fod Corbalengus wedi ymfudo i Geredigion o'r gogledd.

Ni wyddys dim am Corbalengus. Yn ôl traddodiad, sefydlwyd teyrnas Ceredigion gan Ceredig, un o "feibion" Cunedda, yr arweinydd o'r Hen Ogledd a sefydlodd deyrnas Gwynedd ganol y 5g.

Cyfeiriadau

Categori:6ed ganrif yng Nghymru
Categori:Arysgrifau Lladin yng Nghymru
Corbalengus
Categori:Safleoedd archaeolegol Ceredigion